b"\n_START_ARTICLE_\nBeverly Grigsby\n_START_SECTION_\nVida\n_START_PARAGRAPH_\nBeverly Pinsky va n\xc3\xa9ixer a Chicago, Illinois, i de nena va estudiar m\xc3\xbasica. Es va mudar a Calif\xc3\xb2rnia amb la seva fam\xc3\xadlia als 13 any i es va graduar a Fairfax High School. Va entrar a la University of Southern California per estudiar medicina, i tamb\xc3\xa9 va estudiar composici\xc3\xb3 amb Ernst Krenek a la Southern California School of Music and the Arts. Es va graduar en Bachelor of Arts i Master of Arts en composici\xc3\xb3 a la California State University, Northridge, i un Doctorat d'Arts Musicals en composici\xc3\xb3 en la University of Southern California. M\xc3\xa9s tard va estudiar generaci\xc3\xb3 musical amb ordinador al Centre d'Intel\xc2\xb7lig\xc3\xa8ncia Artificial de la Universitat d'Stanford] i al M.I.T. els anys 1975-1976._NEWLINE_Despr\xc3\xa9s de completar els seus estudis, Grigsby es va dedicar a l'ensenyament musical a California State University, i tamb\xc3\xa9 va dirigir el Computer Music Studio all\xc3\xa0. El 1984 Grigsby va escriure la primera partitura informatitzada per a una \xc3\xb2pera. Es va jubilar el 1993, per\xc3\xb2 continua ensenyant en privat i fent feina com a compositora. La seva m\xc3\xbasica s'ha interpretat arreu del m\xc3\xb3n."